recursal/SuperWikiNEXT-32B huggingface dataset:
Vladimir Putin ja Jiang Zemin sopimuksen allekirjoituksen jälkeen.
Venäjä ja Kiina solmivat 16. heinäkuuta 2001 strategisen 20 vuoden mittaisen yhteistyösopimuksen. Sopimus linjaa karkealla tasolla edellytykset rauhanomaisten suhteiden kehitykselle ja taloudellisen sekä geopoliittisen yhteistyölle. Sopimuksen 9. artiklaa on pidetty puolustussopimuksena ja sopimuksen muut kohdat viittaavat lisääntyvään sotilaalliseen yhteistyöhön.

Sopimus kattaa myös yhteisen lähestymistavan ympäristötekniikan säännöstelyyn ja energiansäästöön sekä kansainväliseen rahoitustoimintaan ja kaupankäyntiin. Sopimus vahvistaa Venäjän kannan siitä, että Taiwan on erottamaton osa Kiinaa.

Mahdollisia etuja
-----------------

### Kiina

* Kiina haluaa kehittää ja modernisoida suureksi osaksi vanhentunutta armeijaansa. Venäjän sotilasteknologia voi auttaa nopeuttamaan modernisointia.
* Kiina haluaa taata itselleen vakaat ja edulliset polttoainetoimitukset. Trans-Siperian öljylinja voi taata tämän.
* Kiina haluaa saavuttaa tukea näkemykselleen Taiwanin asemasta.

### Venäjä

* Venäjä pyrkii saavuttamaan pääoman lähteitä, joita se tarvitsee Neuvostoliiton hajoamisen jälkeen tapahtuneiden lähteiden korvaamiseksi. Kiinalainen pääoma voi merkittävästi auttaa tässä. Lisäksi
	+ Venäjä tarvitsee työpaikkoja osaavalle työvoimalleen
	+ Venäjä haluaa myydä aseteknologiaansa
	+ Venäjä haluaa myydä laajoja polttoainevarastojaan

### Pelko Yhdysvaltojen laajentumista kohtaan

Sekä Kiina, että Venäjä pelkäävät Yhdysvaltojen vaikutusvallan laajentumista alueille, joita maat pitävät sisäisinä kysymyksinään. Kiinan osalta tämä liittyy erityisesti Taiwanin asemaan mahdollisena Yhdysvaltojen alusmaana. Venäjä taas pelkää vastaavan tapahtuvan entisen Neuvostoliiton maille.

### Taloudellinen kilpailu Yhdysvaltojen, Japanin ja EU:n kanssa

Yhdysvallat, Japani ja Euroopan unioni muodostavat kolme taloudellista valtaa, joilla on osaavaa työvoimaa sekä pääsy pääomaan. Venäjä ja Kiina voivat paremmin kilpailla näitä vastaan tiivistämällä omaa yhteistyötään.

Katso myös
----------

* BRIC

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:2001 Sino-Russian Treaty of Friendship
*Tämä artikkeli kertoo turkulaisesta sanomalehdestä. Porissa ilmestynyt lehti oli nimeltään Westra Finland.*
Lehden ensimmäisen varsinaisen numeron etusivu.
**Västra Finland** oli Turussa vuosina 1895–1928 ilmestynyt ruotsinkielinen sanomalehti.

*Åbo Tidningin* kustannusyhtiön perustama *Västra Finland* oli rahvaalle tarkoitettu kansanlehti. Sen tavoitteena oli levittää kansanvalistusta ja herättää kansallisuustunnetta Turunmaan ruotsinkielisen maalaisväestön keskuudessa. Vuonna 1906 se siirtyi uudelle yhtiölle, jonka päälehdeksi tuli etupäässä kaupunkilaisille suunnattu seitsenpäiväinen *Åbo Underrättelser*. *Västra Finland* puolestaan levisi ruotsinkieliseen saaristoon.

Aluksi kahdesti ja vuodesta 1907 lähtien kolmesti viikossa ilmestyneen lehden levikki oli 4 800 kappaletta vuonna 1901.

Päätoimittajat
--------------

* Julius Sundblom (1896–1901)
* John Hedberg (1902–1905)
* Rafael Colliander (1905–1919)
* Valter Stenmark (1920–1928).

Lähteet
-------

1. 1 2 3  *Suomen lehdistön historia 7: Hakuteos Savonlinna – Övermarks Tidning*, s. 286. Kuopio: Kustannuskiila, 1988. ISBN 951-657-241-3.
2. 1 2  *Suomen lehdistön historia 7: Hakuteos Savonlinna – Övermarks Tidning*, s. 287. Kuopio: Kustannuskiila, 1988. ISBN 951-657-241-3.

Aiheesta muualla
----------------

* Västra Finland Historiallisessa sanomalehtikirjastossa
**Anna-Maija Aalto** (12. elokuuta 1918 Helsinki – 4. heinäkuuta 1978 Helsinki) oli suomalainen taidemaalari. Hän suoritti ylioppilastutkinnon ja opiskeli taidealaa Helsingin yliopiston piirustussalissa ja Suomen Taideyhdistyksen piirustuskoulussa 1936–1941. Lisäoppia Aalto hankki ulkomaanmatkoillaan Tanskaan 1938 ja Saksaan 1939.

Aallon teoksia nähtiin ensi kerran omassa taidenäyttelyssä 1943 ja suomalaisissa jurynalaisissa yhteisnäyttelyissä Suomen Taiteilijaseuran näyttelyissä 1942, 1943, 1945–1951 sekä Nuorten näyttelyssä 1945 ja 1946. Suomen taideakatemian kolmevuotisnäyttelyyn hän osallistui 1950. Aalto saavutti viidennen palkinnon valtakunnallisessa taidekilpailussa 1944 ja toisen palkinnon 1946. Hänet hyväksyttiin Taidemaalariliiton jäseneksi.

Lähteet
-------

1. 1 2  Lönn, Rauha (toim.): *Kuvataiteilijat 2004*, s. 17. Helsinki: Suomen Taiteilijaseura / Kustannus Oy Taide, 2004. ISBN 951-608-063-4.
2. ↑  Koroma, Kaarlo: *Suomen kuvataiteilijat: Suomen taiteilijaseuran julkaisema elämäkerrasto*, s. 1. Porvoo – Helsinki: Werner Söderström osakeyhtiö, 1962.

Aiheesta muualla
----------------

* Anna-Maija Aalto taiteilijamatrikkelissa
* Suomalaisen kuvataiteen bibliografia
Alueet, joihin tulipalot olivat levinneet 31. heinäkuuta.
Metsäpalojen savua Šeremetjevon lentoasemalla Moskovassa
Ennätyskorkeat lämpötilat aiheuttivat useita **metsäpaloja Venäjällä vuonna 2010**, minkä vuoksi presidentti Dmitri Medvedev julisti hätätilan seitsemälle eri alueelle.

Palaneen alueen pinta-alaksi arvioitiin 7. elokuuta 1 935 km². Viranomaisten mukaan Moskovan kuolleisuus kaksinkertaistui väliaikaisesti huonon ilmanlaadun vuoksi. Kuolleita oli noin 700 päivässä. Hätätilaministeri Sergei Šoign uskoi, että palot saataisiin hallintaan noin viikon kuluessa.

Moskovassa oli elokuussa 2010 ainakin 22 maastopaloa poikkeuksellisen kuuman ja kuivan kesän vuoksi. Muun muassa suopalojen savusumu heikensi kaupungin ilman kuusi kertaa tavanomaista huonommaksi. Viranomaiset kehottivat välttämään ulkoilua. Yhdysvallat, Saksa ja Ranska kehottivat välttämään Moskovaan matkustamista.

Riskit
------

Venäjän hätätilaministeri Sergei Šoigu varoitti 5. elokuuta 2010, että maastopalojen leviäminen voi vapauttaa Tšernobylin ydinonnettomuuden radioaktiivisia partikkeleita.

Lähteet
-------

1. ↑  Helle ja saasteet tuplasivat Moskovan kuolinluvut – satoja uhreja päivittäin *Helsingin sanomat*.  Arkistoitu 16.8.2010. Viitattu 9.8.2010.
2. ↑  Suopalot tihentyi Moskovassa, HS 8.8.2010 B2
3. ↑  HS 6.8.2010 A13

Aiheesta muualla
----------------

* Kuvia tai muita tiedostoja aiheesta **Venäjän metsäpalot 2010** Wikimedia Commonsissa
Richard M. Bissell, Jr.
**Richard M. Bissell, Jr.** (18. syyskuuta 1910*lähde?* – 7. helmikuuta 1994) oli yhdysvaltalainen CIA:n työntekijä, joka tunnetaan parhaiten roolistaan Sikojenlahden maihinnousussa. Bissell oli Sikojenlahden maihinnousun aikaan töissä CIA:ssa ja hän johti maihinnousuoperaatiota. Pian operaation mentyä pieleen Bissell jätti eroanomuksensa, joka hyväksyttiin 10 kuukautta maihinnousuyrityksen jälkeen. Presidentti John F. Kennedy oli ennen maihinnousuoperaatiota aikonut tehdä Bissellistä CIA:n seuraavan johtajan, mutta operaation epäonnistumisen vuoksi Bisselliä ei lopulta valittu virkaan.

Sikojenlahden maihinnousun lisäksi Bissell osallistui CIA:ssa muun muassa U-2 ja SR-71 sotilaskoneiden sekä Corona-vakoilusatelliitin suunnitteluun.

Lähteet
-------

1. 1 2  Richard M. Bissell, 84, Is Dead; Helped Plan Bay of Pigs Invasion *New York Times*. Viitattu 18.7.2017. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Israel
* Belgia
* Yhdysvallat
* Alankomaat

 |
|  |
| Muut | 
* NARA
* SNAC
* IdRef

 |

 |
Bobby V esiintymässä vuonna 2006.
**Robert Wilson** (s. 27. huhtikuuta 1979), joka tunnetaan paremmin taiteilijanimeltään **Bobby V**, on yhdysvaltalainen R&B-laulaja.

Alkumetrit
----------

Wilson syntyi Jacksonissa Mississippissä ja muutti sieltä Atlantaan Georgiaan, jossa hän kasvoi ja kävi North Atlanta High Schoolin. Hän aloitti uransa musiikkiteollisuudessa nuoressa iässä, esiintyen yhtyeensä Mistan kanssa, joka oli koottu kaveriporukasta vuonna 1996. Vuosia myöhemmin Mista hajosi ja Bobby valmistui Clark Atlanta Universitysta vuonna 2004. 

Löydettyään musiikin Bobby teki ensimmäiset oikeat kokeilunsa laulajana teinibändissä Mista. Hän oppi kuinka musiikkia tehdään, hänen vaikutteita olivat muun muassa OutKast, TLC ja Goodie Mob. Vuonna 1996 hänen yhtyeensä julkaisi debyyttialbuminssa ja tuotti erittäin suositun "Blackberry Molasses" -kappaleen, joka on edelleenkin klassikko. Vähän aikaisemmin julkaistu albumi oli äänitetty lauluntekijöiden Tim & Bob ja Deliten kanssa, mutta luovat erimielisyydet hajottivat ryhmän. Pian sen jälkeen Bobby päätti palata opiskelujen pariin. Koulun ohella hän jatkoi musiikin tekemistä vapaa-ajallaan, toivoen pääsevänsä vielä jonakin päivänä esiintymään. Tänä aikana hän asui serkkunsa Kayon Robertsin kanssa Detroitissa Michiganissa. Bobbyn valmistuttua vuonna 2003 siirtyi hän kokopäiväisesti studiolle. Hän yritti myös aloittaa uraansa osallistumalla *American Idolin* ensimmäisellä tuotantokaudella, mutta tuomarit Simon Cowell ja Randy Jackson eivät päästäneet häntä jatkoon. Tästä huolimatta Bobbyn kolmen albumin demot päätyivät sattumalta Grammy-voittaja Ludacrisin käsiin, josta Bobbyn ura lähti nousuun.

Levytykset
----------

### Albumit

* 2005: *Bobby Valentino*
* 2007: *Special Occasion*
* 2008: *Come With Me*
* 2008: *Underground Love*
* 2009: *The Rebirth*

### Singlet

* 2005: "Slow Down"
* 2005: "Tell Me" (featuring Lil Wayne)
* 2005: "My Angel"
* 2007: "Turn the Page"
* 2007: "Anonymous" (featuring Timbaland)
* 2007: "Rearview (Ridin’)" (featuring Ludacris)
* 2008: "Sexy Girl"

### Muut singlet

* 2005: "Pimpin’ All Over the World" (Ludacris featuring Bobby Valentino)
* 2007: "Coast to Coast"  (Young Chris featuring Bobby V)
* 2007: "Accorde-moi" (Leslie featuring Bobby V)
* 2007: "Live It Up" (Roscoe Umali featuring Bobby V)
* 2008: "Gimme Dat"  (Chingy featuring Ludacris and Bobby V)

Palkinnot ja ehdokkuudet
------------------------

* Image Awards
	+ 2006, Outstanding New Artist (Ehdokas)

* Soul Train Awards
	+ 2006, Best R&B/Soul Male Single: "Slow Down" (Ehdokas)
	+ 2006, Best R&B/Soul or Rap New Artist: "Slow Down" (Ehdokas)

* Vibe Awards
	+ 2005, Reelest Video: "Pimpin' All Over the World" (Ehdokas)

Aiheesta muualla
----------------

* Bobby Valentino Myspacessa (englanniksi)
Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:2,3-Dichlorophenylpiperazine 

**2,3-dikloorifenyylipiperatsiini** (2,3-dichlorophenylpiperazine, 2,3-DCPP tai DCPP) on fenyylipiperatsiinien ryhmään kuuluva kemiallinen yhdiste. Se on aripipratsolin synteettinen esiaste ja yksi sen aineenvaihduntatuotteista. On epäselvää onko 2,3-DCPP lääketieteellinen serotoniiniagonisti kuin sen läheinen yhdiste 3-kloorifenyylipiperatsiini (mCPP), joskin sen on näytetty toteen olevan D2- ja D3- dopamiinireseptorien osittaisagonisti.

Isomeerit
---------

3,4-DCPP, CAS# 57260-67-0
3,4-dikloorifenyylipiperatsiini (3,4-dichlorophenylpiperazine eli 3,4-DCPP. CAS 57260-67-0) tunnetaan myös, se on serotoniinin takaisinoton välityksellä serotoniinia vapauttava aine, ja β1-adrenergisen reseptorin salpaaja, joskin verrattain heikolla affiniteetilla kumpaakin.

Liitännäisiä yhdisteitä ja johdannaisia
---------------------------------------

* aripipratsoli, psyykenlääke
* karipratsiini, psyykenlääke

Ulkoiset linkit
---------------

* Lisää sisältöä aiheesta Wikimedia Commonsissa
* PubChem: 1-(2,3-Dichlorophenyl)piperazine (englanniksi)
**Venäjän maakaasupolitiikka** käsittää toimet maakaasun myymiseksi ja jakelemiseksi maakaasua käyttäviin maihin. Käytännössä valtaosasta toimia vastaa myös valtiollisessa omistuksessa oleva energiajätti Gazprom.

Neuvostoliiton ajoilta Itsenäisten valtioiden yhteisössä on noudatettu teoreettista maailmanmarkkinahintaa alhaisempaa hintatasoa maakaasulle, minkä hinta maailmanmarkkinoilla seurailee öljynhintaa.

Käytännössä monissa teollisissa kohteissa maakaasun hintaa verrataan raskaan polttoöljyn hintoihin energiasisältönsä perusteella energialähteenä.

Käytännössä ainoastaan nesteytetty maakaasu, (LNG), voi muodostaa öljyn kaltaisen markkinahyödykkeen, koska laivausten vuoksi se on putkikuljetuksista ja maakaasuputkien sijainnista riippumaton.

Yhdysvallat on pitänyt tärkeänä, että Venäjä siirtyisi energian hinnoissaan kotimaassa maailmanmarkkinahintoihin eli korottaisi energianhintoja, mikä nostaisi asumiskustannuksia ja tekisi kauas pohjoiseen Neuvostoliiton aikana sijoitetuissa teollisuuskaupungeissa olosuhteet taloudellisesti vaikeammaksi. Niin ikään on ajateltu, että mikäli Venäjä lakkaisi hinnoittelemasta maakaasua eri hintaisiksi eri tuontimaille, muodostuisi maakaasulle markkinahinta.

Vuoden 2005 lopulla Gazprom ryhtyi markkinahintaistamaan maakaasunhintoja Länsi-Euroopan 200–230 dollarin markkinahintaan vedoten myös entisiltä neuvostotasavalloilta perittyjä maakaasun hintoja. Mikäli mailla ei ole varaa maksaa puolta tai joissain tapauksissa enempää kuin neljäosa Länsi-Euroopan hinnoista, on Gazprom vaatinut saada haltuunsa maakaasunjakeluverkoston kyseisissä maissa.

Keskusteluja maakaasun hinnasta ja jakeluverkon hallinnasta on käyty mm. Armenian, Ukrainan, Valko-Venäjän ja Transnistrian osalta Moldovan kanssa.

Maakaasun markkinahintaistaminen köyhille siirtymätalouksien maille merkitsee hinnanalennuksin toteutetun kauppapolitiikan ja teoreettisesti merkittävän talousavun loppumista.

Katso myös
----------

* Armenian maakaasukysymys
* Beltransgaz
* Moldovan maakaasukysymys
* Naftogaz
* Ukrainan maakaasukysymys
* Valko-Venäjän maakaasukysymys
**Bobby Shou Wood** (s. 15. marraskuuta 1992 Honolulu, Havaiji) on yhdysvaltalainen jalkapalloilija, joka edustaa Saksan Bundesliigassa pelaavaa Hamburger SV:tä. Oikeajalkainen Wood on pelipaikaltaan hyökkääjä. Hän kuuluu myös Yhdysvaltain jalkapallomaajoukkueeseen.

Seurajoukkueura
---------------

Wood siirtyi vuonna 2007 kotimaastaan saksalaisen 1860 Münchenin juniorijoukkueeseen. Hän debytoi seuran edustusjoukkueen paidassa 2. Bundesliigassa kaudella 2010–2011, jolloin hän pelasi viidessä ottelussa. Yhteensä Wood pelasi 1860 Münchenin paidassa vuosina 2011–2015 50 ottelua onnistuen kolmesti maalinteossa. Kevätpuoliskon kaudesta 2014–2015 Wood oli lainassa 2. Bundesliigan Erzgebirge Auessa, jossa hän pelasi yhdeksässä ottelussa tehden kolme maalia. Kaudeksi 2015–2016 Wood siirtyi saman sarjan Union Berliniin, jossa hän pelasi kauden aikana 31 ottelussa onnistuen maalinteossa 17 kertaa. Näin hänestä tuli eniten maaleja yhden kauden aikana Saksan kahdella korkeimmalla sarjatasolla tehnyt yhdysvaltalaispelaaja.

Kesällä 2016 Wood siirtyy Bundesliigan Hamburger SV:hen.

Maajoukkueura
-------------

Wood on edustanut Yhdysvaltoja nuorten maajoukkuetasolla. Yhdysvaltain jalkapallomaajoukkueessa hän teki debyyttinsä elokuussa 2013 ystävyysottelussa Bosniaa ja Hertsegovinaa vastaan. Avausmaali syntyi seitsemännessä maaottelussa kesäkuussa 2015 Alankomaita vastaan. Lokakuussa 2015 Wood tuli vaihdosta kentälle CONCACAF Cupissa Meksikoa vastaan tasoittaen ottelun jatkoajalla, mutta Meksiko voitti ottelun ja saavutti paikan vuoden 2017 Maanosaliittojen cupiin.

Wood kuuluu Yhdysvaltain ryhmään vuoden 2016 Copa América Centenariossa. Hän on pelannut kaikkiaan 39 maaottelua ja tehnyt niissä 12 maalia.

Muuta
-----

Woodilla on afroamerikkalaisia ja japanilaisia sukujuuria.

Lähteet
-------

1. 1 2
2. 1 2 3  Bobby Wood Transfermarkt-sivustolla (englanniksi)
3. 1 2
4. 1 2  Bobby Wood National Football Teams -sivustolla (englanniksi)
5. ↑  Mamrud, Roberto: USA - Record International Players  5.7.2018. RSSSF. Viitattu 5.10.2018. (englanniksi)
6. ↑
**Robert "Bobcat" Goldthwait** (s. 26. toukokuuta 1962) on yhdysvaltalainen koomikko, näyttelijä ja elokuvaohjaaja. Parhaiten hänet tunnetaan roolistaan poliisikadetti Zedinä *Poliisiopisto*-elokuvissa.

Goldthwait on esiintynyt myös nimellä Jack Cheese. Ennen televisio- ja elokuvauraansa hän esiintyi stand up -koomikkona. Jo tuolloin hänet tunnettiin kovasta ja tärisevästä äänestään.

Goldthwait on esiintynyt *Poliisiopisto*-elokuvien ohella muun muassa televisiosarjoissa *70’s Show* ja *Beavis ja Butt-head* sekä elokuvassa *Blow*. Lisäksi hän on näytellyt pientä osaa Twisted Sister -yhtyeen musiikkivideoilla "Leader of the Pack" ja "Be Chrool to Your Scuel".

Ohjaajana Goldthwaitin esikoiselokuva oli vuonna 1994 ensi-iltansa saanut *Pähkähullu klovni*. Sen jälkeen hän on ohjannut muun muassa elokuvat *Sleeping Dogs Lie* (2006) ja *God Bless America* (2011).

Lähteet
-------

1. ↑  Bob Goldthwait Biography (1962-) *Film reference*. Advameg. Viitattu 22.10.2015. (englanniksi)
2. 1 2  Bobcat Goldthwait *Allmovie*. All Media Network. Viitattu 22.10.2015. (englanniksi)

Aiheesta muualla
----------------

* Kuvia tai muita tiedostoja aiheesta **Bobcat Goldthwait** Wikimedia Commonsissa

* Bobcat Goldthwait Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Korea
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Trove
* Elonet

 |
|  |
| Muut | 
* Europeana
* SNAC
* IdRef

 |

 |
**Alte Bibiolithek** eli vanha kirjasto on rakennus Berliinin Bebelplatzin länsilaidalla. Rakennus tunnetaan kaarevan julkisivunsa vuoksi lempinimellä *Kommode* ("Lipasto").

Barokkityylinen rakennus rakennettiin vuosina 1775–1780 Georg Friedrich Boumannin ja Georg Christian Ungerin suunnitelmien pohjalta vuonna 1661 perustetun Preussin kuninkaallisen kirjaston tiloiksi. Sitä ennen kirjasto oli toiminut Berliinin kaupunkilinnan eräässä siivessä. Kuningas Fredrik Suuren määräyksestä Unger käytti piirustusten pohjana Joseph Emanuel Fischer von Erlachin vuonna 1725 Wienin Hofburgiin sunnittelemaa kirjastoa. Kuninkaallinen kirjasto oli alkuun avoinna vain hovin jäsenille ja valikoiduille oppineille, mutta vuodesta 1810 alkaen se avattiin myös opiskelijoille. Tilat kävivät aikanaan kirjastolle ahtaiksi, ja valtionkirjaston uusi rakennus valmistui vuonna 1914 Unter den Lindenin toiselle puolelle. Vanha kirjastotalo siirtyi Humboldt-yliopiston käyttöön ja pääasiassa siinä on toiminut yliopiston oikeustieteellinen tiedekunta.

Vanha kirjastotalo tuhoutui lähes kokonaan toisessa maailmansodassa vuonna 1945. Se rakennettiin uudelleen vuosina 1963–1969 Werner Kötteritzschin johdolla. Julkisivu rekonstruoitiin alkuperäistä vastaavaksi, mutta sisäpuolelle tehtiin uudenaikainen rakennus.

Lähteet
-------

1. 1 2 3  Edelgard Abenstein & Jeannine Fiedler: *Taide & Arkkitehtuuri: Berliini* (suom. Pirkko Roinila), s. 48, 158. Tandem Verlag (h. f. ullmann) 2009. Alkuteos Kunst & Architektur Berlin.
2. 1 2 3  Bebelplatz, Alte Bibliothek (Arkistoitu – Internet Archive) (saksaksi) Denkmale in Berlin. Viitattu 25.7.2014.

Aiheesta muualla
----------------

* Kuvia tai muita tiedostoja aiheesta **Alte Bibliothek** Wikimedia Commonsissa
Bobergin kihlakunnan sijainti Itä-Götanmaan läänin kartalla.
**Bobergin kihlakunta** (ruots. *Bobergs härad*) oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 342,47 neliökilometriä ja asukasluku 7 750 henkeä. Kihlakuntaan kuuluneet kunnat olivat Klockrike, Brunneby, Kristberg, Ekebyborna, Lönsås, Älvestad, Skeppsås, Vallerstad ja Fornåsa.

Kihlakunnan tuolloisista kunnista Skeppsås ja Vallerstad kuuluvat nykyään Mjölbyn kuntaan ja muut Motalan kuntaan.

* Bobergin kihlakunnan vaakunaBobergin kihlakunnan vaakuna

Lähteet
-------

1. ↑  I. Areal och folkmängd inom särskilda förvaltnings­områden m.m. befolk­nings­agglomera­tioner (PDF) (Tab. 1. Areal, folkmängd efter kön och civilstånd samt folkmängdstäthet i kommuner, församlingar, municipalsamhällen, härad och län den 31 december 1945, enligt indelningen den 1 januari 1946) *Folkräkningen den 31 december 1945*.  24.3.1947. SCB: Historisk statistik:  Statistiska centralbyrån. Viitattu 3.10.2015. (ruotsiksi)
Vuorineuvos Edwin Lönnbeck (1910-luvun alku)
**Edwin (Edvin) Alfred Lönnbeck** (8. toukokuuta 1845 Tammisaari – 20. toukokuuta 1917 Taalintehdas) oli suomalainen kauppias, tehtailija ja vuorineuvos.

Lönnbeckin vanhemmat olivat värjärimestari Henrik Lönnbeck ja saunanpitäjä Aqvilina Eleonora Lindgren ja puoliso Emma Amalie Frederique Meyer. Rehtori Albin Lönnbeck, kirjailija Gustaf Ferdinand Lönnbeck ja toimittaja, uskonnollinen johtaja Fredrik Lönnbeck olivat hänen veljiään. Edwin Lönnbeck oli ensin harjoittelija Tallinnassa ja sitten venäläis-amerikkalaisen kumitehtaan myymälän palveluksessa Pietarissa, kumitavarakauppias Pietarissa 1882–1889, kumikauppias Helsingissä vuodesta 1889 ja Taalintehtaan rautaruukin osakas vuodesta 1893. Hän toimi sittemmin yhtiön toimitusjohtajana. Taalintehtaalle Lönnbeck päätyi veljensä Fredrikin kautta, joka oli tehtaan tilintarkastaja ja kuului tehtaan 1889 ostaneisiin vapaakirkollisiin piireihin. Veljeksistä tuli tehtaan suurimmat osakkeenomistajat. Edwin Lönnbeckin kuollessa vuonna 1917 tehdas menestyi hyvin, saksalainen toiminimi Th. Wuppermann GmbH osti sen 1924. Lönnbeck sai ansioistaan vuorineuvoksen arvon 1911.

Lähteet
-------

1. 1 2 3  Biografia-sampo: Edwin Lönnbeck Viitattu 29.8.2021.
2. ↑  Blomstedt, Kaarlo, ym. (toim.): *Kansallinen elämäkerrasto, III osa: J–Malmivaara, W.*, s. 509. Porvoo: Werner Söderström Osakeyhtiö, 1930.
3. ↑  Bergsrådet Edvin Lönnbeck död.  *Mercator*, 25.5.1917, nro 21, s. 26. Kansalliskirjasto. Viitattu 29.8.2021.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Biografiasampo

 |

 |
Richard Leacock tammikuussa 2009.
**Richard Leacock** (18. heinäkuuta 1921 Britannia – 23. maaliskuuta 2011 Pariisi Ranska) oli brittiläissyntyinen dokumenttikuvaaja ja -ohjaaja. Hän oli dokumenttielokuvan uranuurtajia ja kuului ryhmään joka kehitti cinéma véritén.

Leacock oli muun muassa kuvaamassa John F. Kennedyn esivaalia seurannutta dokumenttia *Primary* (1960). Hänen yhdessä D. A. Pennebakerin kanssa perustama tuotantoyhtiö teki sellaisia tunnettuja dokumentteja kuin *A Stravinsky Portrait* (1965), Bob Dylan -dokumentin *Dont Look Back* (1967) ja rockdokumentin *Monterey Pop* (1968), jossa Jimi Hendrix poltti kitaransa.

Leacock asui lapsena Kanariansaarilla, jossa hänen isällään oli banaaniplantaasi. Hän muutti 1938 Yhdysvaltoihin opiskelemaan fysiikkaa ja asui siellä pääosan työuransa ajasta. 1970-luvun alussa hän perusti MIT:iin elokuvataiteen osaston ja opetti siellä 20 vuotta. Vuonna 1989 hän muutti Pariisiin, jossa hän kuoli.

Richard Leacockin vanhempi veli oli elokuvaohjaaja Philip Leacock.

Kirjallinen tuotanto
--------------------

* The Feeling of Being There, ilmestyy syksyllä 2011, omaelämäkerta

Lähteet
-------

1. 1 2 3  Harri Uusitorppa, Näkymätön todistaja, Helsingin Sanomat 27.3.2011 sivu C 7. Artikkelin verkkoversio

Aiheesta muualla
----------------

* Richard Leacock Internet Movie Databasessa. (englanniksi)

Kirjallisuutta
--------------

* Bagh, Peter von: "Minä tarvitsin isän, hän tarvitsi pojan – Richard Leacock ja Robert J. Flaherty", *Filmihullu* 1/2009.
* "Valo tulee löytää, ei kytkeä päälle", Richard Leacockin haastattelu, *Filmihullu* 1/2009.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Alankomaat

 |
|  |
| Taiteenala | 
* Photographers' Identities

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
Edwin Hatch
**Edwin Hatch** (4. syyskuuta 1835 Derby, Englanti - 10. marraskuuta 1889, Oxford) oli englantilainen teologi ja pappi.

Hatch opiskeli Pembroke Collegessa, Oxfordissa. Hän työskenteli Kanadassa,Trinity Collegessa, Torontossa ja Québeckissä korkeakoulun rehtorina, palasi vuonna 1867 takaisin Englantiin ja tomi vararehtorina St. Mary Hallissa, Oxfordissa ja sen jälkeen vuodesta 1884 rehtorina Purleighissä, jossa hän luennoi kirkkohistoriasta.

Hän on julkaissut luentojaan kirkon historian alkuajoilta kuten *"On the Organization of Early Christian Churches"* (1881) ja *The Influence of Greek Ideas and Usages on the Christian Church* (1888). Muita hänen teoksiaan ovat mm. *The Growth of Church Institutions* (1887), *Essays in Biblical Greek* (1889) ja *A Concordance to the Septuagint.*

Hatch on kirjoittanut muutamia virsiä. Hänen tunnetuin virtensä "*Breathe on me, Breath of God*" on julkaistu vuonna 1878 pienessä yksityisessä runokokoelmassa *"Between Doutb and Prayer"* sekä hänen kuolemansa jälkeen ilmestyneessä kirjassa *"Towards Fields of Light"* (1890). Kokoelmassa virren otsikkona oli "*Spiritus Dei*" ja se on julkaistu useissa englanninkielisissä virsikirjoissa. Virsi on Ruotsin kirkon virsikirjassa virsi 368 "Tuulena luomisen, Herra, voit hengähtää". Sen suomenkieinen teksti on Anna-Maija Raittilan käännös Anders Frostensonin vuonna 1969 tekemästä käännösmuokkauksesta.

Seurakunta laulaa -kirjassa on samasta virrestä toinen suomennos, laulu 191 "Hengellä virvoita minut, oi Jumala" Joel Niinisen vuonna 2000 tekemänä käännöksenä.

Lähteet
-------

1. ↑  Edwin Hatch *hymnary.org*. Viitattu 7.3.2022. (englanniksi)
2. ↑  Edwin Hatch *studylight.org*. Viitattu 7.3.2022. (englanniksi)
3. ↑  [
Edwin Hatch - Encyclopedia Edwin Hatch - Encyclopedia] *theodora.com*. Viitattu 7.3. 2022. (englanniksi)
4. ↑  Breathe on me, Breath of God *hymnary.org*. Viitattu 7.3.2022. (englanniksi)
5. ↑  Per Olof Nisser, Inger Selander, Hans Bernskiöld: *Psalmernas väg Kommentaren till text och musik i Den svenska psalmboken*
Band 2 Psalmerna 205-429*, s. 418. Wessmans musikförlag AB Visby, 2017. ISBN 978-91-877-052-0. (ruotsiksi)*


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Australia
* Kreikka
* Alankomaat
* Puola
* Vatikaani

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |
Edwin Mah Lee
**Edwin Mah Lee** (5. toukokuuta 1952 Seattle, Washington – 12. joulukuuta 2017 San Francisco, Kalifornia) oli aasialaisamerikkalainen poliitikko. Hän oli San Franciscon pormestari tammikuusta 2011 kuolemaansa asti. Lee valittiin pormestariksi sen jälkeen, kun Gavin Newsom siirtyi Kalifornian varakuvernööriksi. Vajaan pormestarikauden päättymisen jälkeen Lee haki uudelle kaudelle, jolle hänet valittiin marraskuussa 2011.

Lee oli San Franciscon ensimmäinen aasialaisamerikkalainen pormestari. Hän oli naimisissa Anita Leen kanssa ja heillä oli kaksi yhteistä lasta. Hän kuoli 65-vuotiaana sydänkohtaukseen 12. joulukuuta 2017.

Lähteet
-------

1. 1 2  Swan, Rachel & Sernoffsky, Evan: San Francisco Mayor Ed Lee dead at 65 *SFGate*.  12.12.2017. Viitattu 12.12.2017. (englanniksi)
2. 1 2

Aiheesta muualla
----------------

* Kuvia tai muita tiedostoja aiheesta **Edwin M. Lee** Wikimedia Commonsissa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* SNAC

 |

 |
Suurlähettiläs Carla del Ponte
**Carla Del Ponte** (s. 9. helmikuuta 1947 Lugano, Sveitsi) on sveitsiläinen juristi ja diplomaatti. Hän toimi entisen Jugoslavian kansainvälisen rikostuomioistuimen (ICTY) pääsyyttäjänä, ja vuosina 2008–2011 Sveitsin suurlähettiläänä Argentiinassa.

Lapsuus ja nuoruus
------------------

Del Ponte syntyi italiankieliseen perheeseen Luganossa, Sveitsissä 9. helmikuuta 1947. Hän on opiskellut oikeustiedettä Bernissä, Genevessä sekä Englannissa valmistuen vuonna 1972 oikeustieteen maisteriksi (*eng. Master of Laws*)

Valmistumisensa jälkeen hän työskenteli yksityisessä lakitoimistossa Luganossa, mistä hän muutti vuonna 1975 perustaakseen oman yrityksen.
Del Ponte puhuu italiaa, saksaa, ranskaa ja englantia.

Kansallinen ura
---------------

Vuonna 1981 hänet nimitettiin tutkintatuomariksi, ja myöhemmin Luganon syyttäjäksi. Yleisen syyttäjän uran aikana Del Ponte hoiti petos-, rattijuopumus-, terrorismi- ja vakoiluasioita.

Syyttäjän uransa aikana hän ja tutkintatuomari Giovanni Falcone paljastivat yhteyden sveitsiläisen rahanpesun ja italialaisen huumekaupan välillä. Tämän johdosta tutkintatuomari Falcone murhattiin autopommi-iskussa. Del Ponte oli onnekas pelastuttuaan vahingoittumattomana Palermon kotiin kätketyn puolen tonnin räjähteen pommi-iskusta. Hänen vihamiehensä mafiassa tuntevat Del Ponten nimellä "La Puttana" ("Huora").

Del Ponte toimi myös Sveitsin yleisenä syyttäjänä ennen kansainvälistä uraansa.

Kansainvälinen ura
------------------

Del Ponte nimitettiin elokuussa 1999 entisen Jugoslavian (ICTY) sekä Ruandan (ICTR) kansainvälisen sotarikostuomioistuimien syyttäjäksi korvaten edeltäjänsä Louise Arbour'in. Vuonna 2003 YK:n turvallisuusneuvosto päätti siirtää Del Ponten ICTR:n syyttäjän tehtävistä, korvaten hänet Hassan Bubacar Jallow'lla tehostaakseen tuomioistuimien toimintaa. Hänelle jäi vielä ICTY:n pääsyyttäjän tehtävät, jossa hän toimi tammikuuhun 2008 saakka, kunnes hänet nimitettiin Sveitsin suurlähettilääksi Argentiinan, jossa hän oli vuoteen 2011 asti.

Vuosina 2012–2017 hän kuului YK:n turvallisuusneuvoston kolmijäseniseen komiteaan, joka tutki Syyrian konfliktia. Del Ponte erosi komiteasta turhautuneena sen toimintaedellytyksiin.

Yksityiselämä
-------------

Del Ponte on eronnut ja hänellä on yksi poika.

Lähteet
-------

1. 1 2  Ed Vulliamy: Avenging angel *The Guardian*.  2001. Viitattu 17.8.2017.
2. ↑  Carla Del Ponte (Switzerland) *UNHR*. Viitattu 17.8.2017.
3. ↑  Syria investigator del Ponte quits, blaming U.N. Security Council *Reuters*.  6.8.2017. Viitattu 17.8.2017.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Tšekki
* Australia
* Kroatia
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Bobby Rush** (s. 23. marraskuuta 1946 Albany, Georgia) on yhdysvaltalainen poliitikko demokraattisesta puolueesta. Vuoden 1993 alusta alkaen hän on ollut Yhdysvaltain kongressin edustajainhuoneen jäsen Illinoisin osavaltion 1.*lähde?* piiristä. Hänen piirissään on suurempi määrä afroamerikkalaisia (65 %) kuin yhdessäkään muussa Yhdysvaltain vaalipiirissä.

Rush kävi Rooseveltin yliopistoa, Illinoisin yliopistoa ja McCormickin teologista koulua (kaikki Chicagossa). Hän palveli Yhdysvaltain armeijassa vuodesta 1963 vuoteen 1968, ja oli Illinoisin mustien pantterien jäsen. Rush oli vakuutusasioista vastaava Chicagon kaupungintalolla ennen kongressiin pääsemistään. Vuonna 2000 Rush voitti vaaleissa vastustajansa Barack Obaman, joka myöhemmin valittiin senaattoriksi ja sittemmin presidentiksi.

Lähteet
-------

1. 1 2  Rush, Bobby L. (1946 - ) *Biographical Directory of the United States Congress*. Viitattu 25.7.2019. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Henkilöt | 
* US Congress

 |
|  |
| Muut | 
* SNAC

 |

 |
**Venäläinen romaaniperinne ja Neuvostoliiton kirjallisuus** on Raoul Palmgrenin kirjoittama Tiede-nimisen "yhteiskunnallisen kirjallisuuden kustannusosakeyhtiön" vuonna 1940 julkaisema 47-sivuinen kirjanen. 

Kirjan alussa Palmgren arvioi venäläisen kirjallisuuden olevan ranskalaisen kirjallisuuden ohella maailmankirjallisuudessa merkittävintä, kumpikin on kuvannut yhteiskunnallisia ongelmia. Kirjan mukaan keisarien Venäjällä, jossa vasta 1800-luvun puolivälissä päästiin eroon maaorjuudesta, esiintyi "venäläinen tauti", ikävystyminen, jonka kirjallisuus – ensinnä Aleksandr Puškinin *Jevgeni Onegin* – pyrki tuomaan venäläisten tietoisuuteen. Gontšarov ja Nikolai Gogol jatkoivat tätä 1900-luvun alussa. 1800-luvun jälkipuolen Leo Tolstoi ja Fjodor Dostojevski kuvaavat yläluokan yksittäisten edustajien voimattomia pyrkimyksiä saada aikaan yhteiskunnallisia muutoksia.

Palmgren piti Maksim Gorkia Venäjän ja Neuvostoliiton kirjallisuuden välittäjänä. Hänen mukaansa Gorki kuvasi yläluokan ongelmien yltävän yhteiskunnan pohjaan asti, esimerkiksi teoksissa *Pohjalla* ja *Äiti*, jotka Konstantin Stanislavskin teatteri toi laajempaan julkisuuteen 1900-luvun alussa.

Lokakuun 1917 vallankumous sekoitti kirjallisuuden. Vladimir Majakovski, Isaak Babel, Aleksei Tolstoi ja niin edelleen ottivat johtavan aseman Gorkin tuotannon jatkuessa. Teatterin puolella esiintyi Prolekultin kaltaisia suuntauksia. 1920-luvun NEP-kaudella sekasortoinen kirjallisuus alkoi painottua työn ja työläisten kuvauksina, kirjojen niminä olivat esimerkiksi *Sementti*, *Tehdas metsässä* ja *Vesivoimalaitos*. Myöhemmin kirjat alkoivat kuvata viisivuotissuunnitelmiin liittyvä tarinoita. Mihail Šolohov esimerkiksi kirjoitti teoksen *Aron raivaajat*. Osa näistä kirjoista oli vuoteen 1940 mennessä käännetty saksaksi, englanniksi ja ruotsiksi, mutta ei ymmärrettävistä syistä*selvennä* juurikaan suomeksi, poikkeuksena esimerkiksi 1930 Gummeruksen kustantamana Aleksei Tolstoin *Tsaari Pietari I*. 1930-luvulla kärkeen nousivat uudestaan Gorki ja Mihail Šolohov Neuvosto-Venäjän sisällissotaa kuvaavalla romaanillaan *Hiljaa virtaa Don*.
WikibooksWikibooks 
Wikikirjastossa on aihe: **Venäläinen peli**. 
*Tässä artikkelissa käytetään algebrallista merkintätapaa kuvailemaan shakkisiirtoja.*

**Venäläinen peli**

`1.e4 e5 2.Rf3 Rf6`
on shakkiavaus, joka tunnetaan myös nimellä Petrovin puolustus. Se voi olla tehokas ase liian hyökkäyshaluista valkeaa vastaan. Sen tunnetuimpia harjoittajia nykyisistä huippupelaajista ovat Fabiano Caruana, Vladimir Kramnik ja Boris Gelfand. 

Venäläinen peli johtaa usein melko symmetrisiin sotilasasemiin, joissa valkea yrittää saada jotakin irti siitä tosiasiasta, että saa siirtää ensin.

**Pääjatkot**

`3.d4`
`3.Rxe5 d6 4.Rf3 Rxe4 5.d4`
Nykyisin suureen suosioon on noussut 5.Rc3 muunnelma, jonka ideana on tehdä pitkä linnoitus ja jatkaa sotilasrynnäköllä kuningassivustalla, mikäli musta linnoittautuu sinne. Avauksen haittapuolena valkealle on se, että musta voi odottaa ja katsoa kummalle puolelle valkea linnoittautuu, ja linnoittautua samalle puolelle. Silloin peli on usein hyvin tasainen, ja valkean on vaikea saavuttaa avausetua.

Aggressiiviset valkeilla pelaavat saattavat valita yllättävän **Cochranin gambiitin**:

`3. Rxe5 d6 4. Rxf7 Kxf7`
Gambiitti on parempi kuin ensisilmäykseltä vaikuttaa ja valkea on saavuttanut sillä kerhotasolla kohtalaisia tuloksia.*lähde?*

Katso myös
----------

* Luettelo shakkiavauksista

Aiheesta muualla
----------------

* C42: Petrov Defense
* C43: Petrov, Modern Attack
Felix Gilman (11. marraskuuta 1974 Lontoo) on brittiläinen fantasiakirjailija. Hän on ollut useasti ehdolla scifi- ja fantasia-aiheisen *Locus*-palkinnon saajaksi. Tällä hetkellä hän asuu vaimonsa ja kahden lapsensa kanssa New Yorkissa Amerikan yhdysvalloissa.

Kirjailijan ura
---------------

Gilmanin ensimmäiset painetut teokset olivat kuvitteelliseen Ararat-kaupunkiin sijoittuvat romaanit *Thunderer* (2007) ja *Gears of the city* (2008). Molemmat toivat hänelle *Locus*-palkinto ehdokkuuden. Vuonna 2010 ilmestyi Gilmanin aiempaan tuotantoon liittymätön romaani *The Half-Made World*, joka sai kahta vuotta myöhemmin jatko-osan *The Rise of Ransom City*. Näistä ensimmäinen sai jälleen *Locus*-ehdokkuuden. Gilmanin viimeisin julkaisu on vuoden 2014 romaani, *The Revolutions*. Gilmanin teoksia ei ole julkaistu suomeksi.

Bibliografia
------------

### Romaanit

* *Thunderer (2007)*
* *Gears of the City* (2008)
* *The Half Made World* (2010)
* *The Rise of Ransom City* (2012)

* *The Revolutions* (2014)

### Novellit

* *Festival Lives, View 5: Constable Chalch and the Ten Thousand Heroes* (2008)
* *Catastrophe* (2008)
* *Last Drink Bird Head* (2009)
* *Lightbringers and Rainmakers* (2010)
* *Mosquito Boy* (2015)

Lähteet
-------

1. ↑  Felix Gilman *felixgilman.com*.  Arkistoitu 9.8.2016. Viitattu 5.9.2016.
2. ↑  Summary Bibliography: Felix Gilman *www.isfdb.org*. Viitattu 5.9.2016.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Yhdysvallat

 |
|  |
| Muut | 
* Europeana

 |

 |
Carley-lautta pelastusristeilijä *Harmajan* kannella talvella 1995.
Pieni venäläinen Carley-mallinen lautta Sortanlahden sataman rannassa.
**Carley-pelastuslautta** on pelastusväline, joka kuului pitkään laivojen varusteisiin. Lautta on useimmiten kulmistaan pyöristetyn suorakulmion muotoinen yleensä kyllästetystä purjekankaasta tehty poikkileikkaukseltaan pyöreä kehys, joka on täytetty kelluvalla materiaalilla, aiemmin balsalla, kapokilla tai korkilla. Kehikon alaosaan on tehty yleisimmin köydestä verkkomainen pohja. Lauttoja on hyvin monen kokoisia, pari miestä kannattavista aina suuriin parinkymmenen miehen. Myös pohjarakenne vaihtelee valmistajan mukaan.
Lautan reunoja kiertää köydestä tehty kahvarivistö. Joissakin lautoissa, eritoten sotalaivoissa, on ollut kyllästetystä purjekankaasta tehtyihin pusseihin pakattuja elintarvikkeita ja vesiastioita. Varustukseen on kuulunut myös meloja.

Historia
--------

Lautta kehitettiin höyrylaivojen tulon myötä. Varsinaista keksijää ei tiedetä. Niiden erot vaihtelevat suunnittelijan mukaan. Suomeen lauttamalli tuli sotien aikana saksalaisten kautta. 

Ensi kerran Carley-lauttoja nähtiin laajemmin ensimmäisessä maailmansodassa, sillä lautta osoittautui nopeasti hyvin käytännölliseksi: lautan pystyi säilyttämään laivalla lähes mitä tahansa sopivan kokoista pintaa vasten, sen saattoi pudottaa veteen kohtalaisen huoletta verrattuna veneeseen, lautalle mahtui paljon väkeä, eikä ollut merkitystä, kummin päin lautta asettui veteen. Lisäksi irrallinen lautta oli parin kolmen miehen helposti siirreltävissä, eikä sen veteen saaminen vaatinut ponnistuksia, toisin kuin venekurkien avulla siirrettävä pelastusvene, jonka vesillelaskukäsittely vaatii useita asiansa osaavia kansimiehiä. Lisäksi merihätätilanteessa veneiden laskeminen oli usein mahdotonta tai ainakin erittäin vaarallista, kun taas lautat sai vesille nopeasti. Erityisen vaikeasti käsiteltäviä lauttaan verrattuna olivat koottavat pelastusveneet, joissa oli purjekankaiset koottavat laidat. Sellaisia oli muun muassa *RMS Lusitanialla*, jonka tuhossa havaittiin näiden veneiden vaikea käsiteltävyys. Toisen maailmansodan aikana Carley-lautat kuuluivat lähes kaikkien sota-alusten vakiovarusteisiin.

Vasta kun kaasutäytteiset katokselliset pelastuslautat ilmaantuivat 1960-luvun taitteessa, alkoivat Carleyt hiljalleen väistyä.

Joissakin vesibusseissa käytetään Carley-lautasta periytyviä noin 2x4 metrin kokoisia pelastuslauttoja. Ne ovat uretaanitäytteisestä lasikuidusta valmistettuja, Niiden laitaa kiertää rivi köydestä tehtyjä kahvoja. Lautoissa on myös sisäänrakennettu tutkaheijastin eli ne näkyvät pelastusalusten tutkissa. Näitä avolauttoja käytetään vain suppealla alueella liikkuvissa matkustaja-aluksissa, koska ne on tarkoitettu vain osoittamaan haaksirikkopaikan ja ennen muuta tarjoamaan kelluntaturvaa ja kokoontumispisteen aluksessa olleille. Alusten liikkuma-alueilla on nopeasti saatavilla apua, joten pelastettavat eivät joudu olemaan pitkää aikaa veden varassa.

Lähteet
-------

* Lindqvist, Unto: *Pelastuslautat, artikkeli, Suomen Meripelastuseuran vuosijulkaisu 1960*.

### Viitteet

1. ↑  Lindqvist 1960.
**Richard Loo** (k. 1983) oli kiinalais-amerikkalainen näyttelijä. Hän näytteli melkein 50 vuoden ajan yhteensä lähes 150 elokuvassa. Loo tunnettiin parhaiten toisen maailmansodan aikaisista elokuvista, joissa hän näytteli japanilaisia vihollisia.

Loo syntyi Havaijin Mauilla. Hän näytteli muun muassa elokuvissa *Purppurasydän*, *Avaruuden ritarit*, *Story of Dr. Wessell*, *Taivasten valtakunnan avaimet*, *Hyvä maa*, *Myrsky yli Aasian* ja *Viidakkopartisaanit*. Myöhempinä vuosinaan hän näytteli televisiosarjoissa, muun muassa sarjassa *Kung Fu*. Loon viimeiseksi elokuvaksi jäi James Bond -elokuva *007 ja kultainen ase*. Hän kuoli 20. marraskuuta 1983 Los Angelesissa 80-vuotiaana.

Loo oli naimisissa kahdesti. Hänellä oli kaksi lasta.

Lähteet
-------

1. 1 2 3  Richard Loo, Actor 5 Decades  22.11.1983. The New York Times. Viitattu 6.1.2016. (englanniksi)

Aiheesta muualla
----------------

* Richard Loo *Internet Movie Database*. Seattle:  Amazon.com.  (englanniksi)
* Richard Loo *AllMovie*. San Francisco:  All Media Network.  (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Henkilöt | 
* Deutsche Biographie

 |
|  |
| Muut | 
* SNAC

 |

 |
**Felix Jacoby** (19. maaliskuuta 1876 Magdeburg, Saksan keisarikunta – 10. marraskuuta 1959 Berliini, Länsi-Saksa) oli saksalainen antiikintutkija ja filologi. Hän toimi Kielin yliopiston klassisen filologian professorina 1907–1935. Hänen pääteoksensa on moniosainen *Fragmente der griechischen Historiker*, joka on antiikin historioitsijoiden kokoelma.

Jacoby syntyi juutalaiseen perheeseen vuonna 1876. Hän kääntyi kuitenkin 11-vuotiaana kristinuskoon. Jacoby aloitti 1894 klassisen filologian opinnot Freiburgin yliopistossa. Hän opiskeli oman aineensa ohella Saksan keskiajan kirjallisuutta, sanskritiä, goottia ja Saksan nykyhistoriaa. Freiburgista Jacoby siirtyi Münchenin yliopistoon ja sieltä edelleen Berliinin yliopistoon, missä hän viimeisteli vuonna 1900 väitöskirjansa Hermann Dielsin alaisuudessa.

Jacoby oli Kielin yliopiston klassisen filologian professori 1907–1935. Kielissä hän aloitti kirjoittamaan pääteostaan, antiikin Kreikan historioitsijoiden kokoelmaa *Fragmente der griechischen Historikeria*. Hän jatkoi sitä Oxfordin yliopistossa, jonne hän joutui muuttamaan, kun kansallissosialistit tekivät Saksassa hänen työnsä mahdottomaksi. Vaikka Jacoby tunnetaan erityisesti kokoelmastaan, hän julkaisi myös monia muitakin töitä. Hän kirjoitti muun muassa teoksen *Atthis*, joka käsitteli Ateenan historiografiaa ja artikkelin Herodotoksesta saksalaiseen *Realencyclopädie der classischen Altertumswissenschaft* -tietosanakirjaan.

Jacoby palasi vuonna 1956 Saksaan, jossa hän kuoli 1959.

Lähteet
-------

1. 1 2 3  Wiesehöfer, Josef: Felix Jacoby Christian-Albrects-Universität zu Kiel. Viitattu 12.12.2015. (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Italia
* Israel
* Belgia
* Yhdysvallat
* Ruotsi
* Latvia
* Tšekki
* Australia
* Kreikka
* Kroatia
* Alankomaat
	+ 2
* Puola
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* IdRef

 |

 |
Carlin Isles vuonna 2016
**Carlin Isles** (s. 21. marraskuuta 1989 Massillon, Ohio) on yhdysvaltalainen rugbynpelaaja, joka pelaa Pro12-liigan Glasgow Warriorsissa. Islesin pelipaikka on laitajuoksija (*wing*).

Pienikokoisen Islesin suurin vahvuus on hänen loistava juoksunopeutensa. Hänen ennätyksensä pikajuoksussa 100 metrin matkalla on 10,15 sekuntia.

Rugby unionin lisäksi Isles on pelannut rugby sevens -pelimuotoa, jossa hänen nopeutensa pääsee enemmän esiin kentällä ollessa enemmän tilaa. Kyseinen rugbyn muoto debytoi myös olympiatasolla vuoden 2016 kesäolympialaisissa Rio de Janeirossa, ja Isles oli mukana Yhdysvaltain olympiajoukkueessa.

Amerikkalainen jalkapallo
-------------------------

Isles pelasi ennen rugbyuraansa amerikkalaista jalkapalloa lukiossa sekä Ashlandin yliopistossa. Hän teki joulukuussa 2013 sopimuksen NFL-liigan Detroit Lionsin kanssa, ja liittyi seuran harjoitusjoukkueeseen. Sopimus purettiin kuitenkin helmikuussa 2014, ja Isles palasi takaisin rugbyn pariin.

Lähteet
-------

1. ↑  Carlin Isles Kansainvälinen yleisurheiluliitto.  (englanniksi)
2. ↑  ISLES Carlin *Rio2016.com*.  Arkistoitu 26.11.2016. Viitattu 4.11.2016.

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Felix Fridolf Relander** (15. huhtikuuta 1864 Valkeala – 9. joulukuuta 1925 Savitaipale) oli Venäjän evankelisluterilaisen kirkkokunnan suomalaisen konsistorin ensimmäinen piispa. Hän valmistui ylioppilaaksi Hämeenlinnan normaalilyseosta 1884. Relanderin suoritettua teologian erotutkinnon (vrt. teologian maisteritutkinto) vuonna 1886 hänet vihittiin papiksi ja määrättiin Savitaipaleen kappalaisen apulaiseksi. Vuonna 1887 hän siirtyi Inkerinmaalle Skuoritsan ja Ropsun kirkkoherran apulaiseksi. Vuonna 1899 hänet nimitettiin Toksovan kirkkoherraksi ja edelleen rovastiksi vuonna 1918. Vuonna 1921 hänet valittiin Venäjällä asuvien evankelisluterilaisten suomalaisten ensimmäiseksi piispaksi. 

Relander edisti innokkaasti ja menestyksellisesti rajantakaisten suomalaisten henkistä ja aineellista kehitystä. Hän perusti ensimmäisen maamiesseuran ja kristillisen kansanopiston Inkeriin. Hän myös tallensi inkeriläistä kansanrunoutta, sananlaskuja ja selostuksia muinaistavoista sekä kirjoitti Inkerinmaan suomalaisten seurakuntien historian.

Lähteet
-------

1. ↑  Tauno Relander: *Hirvensalmen Relander-suku*, s. 41. Savonlinnan Kirjapaino Osakeyhtiö, 1976. ISBN 951-95151-5-1.
2. ↑  Veli-Matti Autio: Biografiakeskus, Suomalaisen Kirjallisuuden Seura, Relander (1600–) *kansallisbiografia.fi*.  9.10.2006. Viitattu 18.2.2017.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ylioppilasmatrikkeli 1853–1899

 |

 |
**Tokyo Sonata** (トウキョウソナタ *Tōkyō Sonata*) on Kiyoshi Kurosawan ohjaama japanilainen elokuva vuodelta 2008. Se voitti parhaan elokuvan palkinnon Asian Film Awardsissa ja sai Cannesin elokuvajuhlien *Un Certain Regard* -palkinnon vuonna 2008.

Elokuva kertoo keskiluokkaisesta tokiolaisperheestä, johon kuuluu vanhemmat Ryūhei Sasaki ja hänen vaimonsa Megumi sekä kaksi poikaa, Takashi ja Kenji. Työlleen omistautunut perheen isä erotetaan yllättäen, mutta hän päättää olla kertomatta asiasta perheelleen. Teemana on japanilaiselle kulttuurille tyypillinen häpeän ja kasvojen menettämisen pelko.

Elokuva poikkeaa tyyliltään Kurosawan muusta tuotannosta. Se muistuttaa enemmän Yasujiro Ozun elokuvia kuin Andrei Tarkovskin ja Stanley Kubrickin tuotantoa, joihin häntä on usein verrattu. Vasta loppuvaiheissa se saa Kurosawalle ominaisia sävyjä.

Arvioita
--------

Ilta-Sanomien Timo Malmin mukaan "Keskiluokkaisen perheen mureneminen heijastelee koko japanilaisen yhteiskunnan muuttumista modernisoitumisen kourissa."

Lähteet
-------

1. 1 2  Harri Römpötti, Japanissa työttömyys vie toimeentulon ja kasvot, Helsingin Sanomat 19.5.2011 sivu D 9
2. ↑  Timo Malmi: Elokuvat.  *Ilta-Sanomat/TV*, 2011, nro 20, s. 20.